## MODELI PËR DOKUMENTIN KONSULTATIV

Projektvendimi **“Për disa ndryshime dhe shtesa në vendim e Këshillit të Ministrave nr. 348, datë 29.04.2014, “Për procedurat e hyrjes/daljes, vulosjes së armëve dhe regjistrimit të shtetasve shqiptarë e të huaj me armë të kategorisë “b” e “c” në territorin e Republikës së Shqipërisë””.**

|  |
| --- |
|  Ministria e Brendshme fton qytetarë, shoqëritë tregtare që kryejnë veprimtari të lejuara me armët, organizata të shoqërisë civile, organet e pavarura, ekspertë të fushës dhe përfaqësues të tjerë të publikut të interesuar për të kontribuar përgjatë procesit të konsultimit publik të projektvendimit “Për një shtesë dhe ndryshim në vendimin nr. 94, datë 4.2.2015, të Këshillit të Ministrave “Për procedurat për armët, në rastet e deklarimit të vdekjes, deklarimit të mbylljes ligjore të aktivitetit, për qëllime studimore, të humbjes së armës, vjedhjes së saj apo dokumentit/autorizimit”Ministria e Brendshme mirëpret:* Komente të përgjithshme publike mbi përmirësimin e procedurave të markimit të armëve dhe regjistrimit të shtetasve që hyjnë dhe dalin nga/në territorin shqiptar dhe që janë të pajisur me armë.
* Komente të mundshme mbi dokumentacionin që duhet të paraqesin subjektet e licencuara për import/eksport, tregtim apo transport armësh, në rast të hyrjeve/ daljeve në pikat kufitare, dokumentacioni për procedurën e hyrjes me armë në territorin shqiptar, si dhe standardizimi i procedurave të markimit të armëve të importit.
* Komente nga cilido që mund të njohë fushën e rendit dhe sigurisë publike, dhe kryesisht atë të kontrollit të armëve për përdorim civil pjesë e fushës së përgjegjësisë së Ministrisë së Brendshme, si dhe sugjerime në lidhje me modelet më të mira të procedurave dhe afateve për ushtrimin e të drejtave në veprimtaritë e lejuara me armët.

Kontributet tuaja do të konsiderohen përgjatë procesit të përmirësimit të mëtejshëm të projektvendimit. Zyra e Ministrisë së Brendshme do të përmbledhë të gjitha sugjerimet dhe japë sqarime për mënyrën se si ato janë reflektuar në aktin e përmendur, dhe në rast se sugjerimet nuk reflektohen në projektvendim. |

Kohëzgjatja e konsultimeve:

|  |
| --- |
| Konsultimi publik do të zgjasë 1 muaj, nëpërmjet publikimit në RENJK, nga data 26 mars 2021 deri më 22 prill 2021. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:* Duke plotësuar formularin online të Regjistrit Elektronik për projektaktit, në adresën elektronike: <http://www.konsultimipublik.gov.al>.
* Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Keti Suli, në adresën: keti.suli@mb.gov.al.
* Me shkresa zyrtare nga ministritë e linjës.
 |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:Znj. Keti Suli - Koordinatore e Konsultimit Publik, e-mail keti.suli@mb.gov.al. Znj. Margarita Vogli – Specialiste e Sektorit të Hartimit dhe Koordinimit të Strategjive, Drejtoria e Politikave dhe Strategjive, e-mail margarita.vogli@mb.gov.al  |

Datat dhe vendet e takimeve publike:

|  |
| --- |
| Duke filluar nga fillimi i vitit 2021 ka filluar puna për identifikimin e grupeve të interesit, përcaktimi i metodave të konsultimit dhe janë zhvilluar vazhdimisht takime të grupit të punës si dhe ekspertë në fushën e armatimit.Gjithashtu, janë zhvilluar edhe takime të grupit të punës me përfaqësues të misioneve/partnerëve ndërkombëtarë që ofrojnë bashkëpunim dhe asistencë në fushën e kontrollit të armëve, municioneve dhe eksplozivëve. Për shkak të natyrës së tyre teknike, projektvendimi u konsultua me ekspertët e SEESAC - Zyra e Evropës Juglindore dhe Lindore për Kontrollin e Armëve të Vogla dhe të Lehta, në një seminar dy ditor (8-9 shkurt 2021) me përfaqësues të drejtorive përgjegjëse për draftimin e projektvendimit në Ministrinë e Brendshme. |

Sfondi i propozimit legjislativ

|  |
| --- |
| Në kuadër të miratimit të ndryshimeve në ligjin nr. 74/2014 “Për armët” në dhjetor të vitit 2020 si dhe Urdhrit nr. 158, datë 25.11.2019 të Kryeministrit “Për marrjen e masave për rregullimin e dispozitave ligjore për aplikimin e shërbimeve vetëm online, nga data 01.01.2020” u paraqit e nevojshme të reflektoheshin ndryshimet e parashikuara në këtë ligj edhe në aktet nënligjore përkatëse për një qartësi më të madhe të procedurave, dokumentacionit apo rregullave të markimit, tregtimit dhe transportit të armëve.  |

Propozimet

|  |
| --- |
| Qëllimi i këtij projektvendimi është unifikimi dhe përmirësimi i procedurave të hyrjes/daljes, markimit të armëve dhe regjistrimit të shtetasve që hyjnë e dalin me armë të katëgorive B dhe C, në territorin shqiptar. Përcaktimi i dokumentacionit që duhet të paraqesin subjektet e licencuara për import/eksport, tregtim apo transport armësh, në rast të hyrjeve/ daljeve në pikat kufitare, dokumentacioni për procedurën e hyrjes me armë në territorin shqiptar, si dhe standardizimi i procedurave të markimit të armëve të importit.Ky projektvendim synon të saktësojë rregullat, procedurat dhe dokumentacionin e nevojshëm që duhet t’i paraqitet autoriteteve të shërbimit doganor, Autoritetit të Kontrollit Shtetëror të Eksporteve (AKSHE), apo punonjësve të policisë kufitare në rastet e hyrjes/daljes së armëve në pikat e kalimit kufitar, rregullat për regjistrimin e tyre dhe markimin. |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.* * Si e vlerësoni procedurën e ndjekur nga punonjësi i policisë kufitare, kur gjatë kontrollit fizik, gjen armë dhe municion, të cilat subjekti i licencuar/fizik nuk i ka në inventarin shoqërues të autorizimit të import/eksportit?
* A jeni dakord me parashikimet e reja të bëra në këtë projektvendim në lidhje me markimin unik të armëve apo municioneve?
* Çfarë mendoni përsa i përket markimit të armëve të zjarrit të kategorive “B” dhe “C” të importuara nga të gjitha vendet me destinacion Shqipërinë, pavarësisht shënjimit që kanë nga vendet e origjinës. A jeni dakord që të bëhet përjashtim nga kjo procedurë për armët e importuara nga vendet e BE?.
 |